

**ΕΛΛΗΝΙΚΗ ΔΗΜΟΚΡΑΤΙΑ** Καλαμαριά 4 /10 /2016

**ΝΟΜΟΣ ΘΕΣΣΑΛΟΝΙΚΗΣ**

**ΔΗΜΟΣ ΚΑΛΑΜΑΡΙΑΣ** Αρ. Πρωτ. : 34225

**ΑΝΤΙΔΗΜΑΡΧΙΑ ΠΑΙΔΕΙΑΣ**

**ΑΘΛΗΤΙΣΜΟΥ, ΠΟΛΙΤΙΣΜΟΥ,**

**ΝΕΟΛΑΙΑΣ & ΔΙΑ ΒΙΟΥ ΜΑΘΗΣΗΣ**

**ΔΗΜΟΤΙΚΕΣ ΒΙΒΛΙΟΘΗΚΕΣ**

 Προς

Τη Διεύθυνση

Πρωτοβάθμιας Εκπαίδευσης

 Ανατολικής Θεσσαλονίκης

ΘΕΜΑ: Εκπαιδευτικά προγράμματα στις Παιδικές Βιβλιοθήκες.

Σας γνωρίζουμε ότι οι Παιδικές Βιβλιοθήκες του Δήμου μας, σε μία προσπάθεια δημιουργικής σχέσης και επαφής του σχολείου με τη βιβλιοθήκη, εντάσσουν στις δράσεις τους μια σειρά καινούργιων εκπαιδευτικών προγραμμάτων.

Τα προγράμματα, θα παρουσιαστούν τη χρονική περίοδο Οκτώβριο – Δεκέμβριο του 2016, στις παιδικές βιβλιοθήκες του δήμου μας.

ΕΚΠΑΙΔΕΥΤΙΚΑ ΠΡΟΓΡΑΜΜΑΤ**Α**

**1. Η ΤΕΧΝΗ ΤΩΝ ΜΙΝΩΪΚΩΝ ΣΦΡΑΓΙΔΩΝ**

**Το πρόγραμμα απευθύνεται σε παιδιά Γ΄ Δημοτικού**

Ένα εκπαιδευτικό πρόγραμμα, κατά το οποίο τα παιδιά μαθαίνουν για τον μινωϊκό πολιτισμό, την καθημερινή ζωή και την τέχνη της μινωϊκής Κρήτης. Μαθαίνουν για το πώς δούλευαν εκείνη την εποχή τα μέταλλα, βλέπουν εικόνες από τα διάσημα σφραγιστικά δαχτυλίδια τους και κατασκευάζουν σφραγίδες εμπνευσμένες από τα χρόνια που βασιλιάς στην Κρήτη ήταν ο Μίνωας….

**Σχεδιασμός-Παρουσίαση: Μυρσίνη Μπεζουργιάννη**

**2. ΓΝΩΡΙΖΟΝΤΑΣ ΤΗΝ ΑΡΧΑΙΑ ΕΛΛΗΝΙΚΗ ΜΥΘΟΛΟΓΙΑ**

**Για παιδιά της Γ΄ τάξης Δημοτικού**

Ένα διαδραστικό, εκπαιδευτικό πρόγραμμα, το οποίο έχει ως στόχο του την επαφή των παιδιών με τους μύθους και τους ήρωες της αρχαίας ελληνικής μυθολογίας. Το πρόγραμμα περιλαμβάνει παρουσίαση μέσα από οπτικοακουστικά μέσα και βιωματικά παιχνίδια, μέσα από τα οποία αναφέρονται, περιληπτικά, στοιχεία για τον Ιάσονα και την Αργοναυτική Εκστρατεία.

**Σχεδιασμός – Παρουσίαση: Χριστίνα Φωτίου**

**3. ΑΚΑΛΥΠΤΟΝΤΑΣ ΤΟΝ ΛΕΟΝΑΡΝΤΟ ΝΤΑ ΒΙΝΤΣΙ**

**Για παιδιά της Ε΄ και ΣΤ΄ τάξης Δημοτικού**

Ένα διαδραστικό, εκπαιδευτικό πρόγραμμα, το οποίο έχει ως στόχο του την γνωριμία των παιδιών με το διάσημο ζωγράφο Λεονάρντο ντα Βίντσι και την εποχή της Αναγέννησης. Στην ολοκλήρωση του προγράμματος, τα παιδιά φτιάχνουν τη δική τους ιπτάμενη μηχανή, σύμφωνα με σχέδια του Λεονάρντο ντα Βίντσι.

**Σχεδιασμός – Παρουσίαση: Χριστίνα Φωτίου**

**4. ΔΗΜΙΟΥΡΓΩΝΤΑΣ ΤΟ ΔΙΚΟ ΜΑΣ ΜΥΘΟ ΜΕ ΔΑΣΚΑΛΟ ΤΟΝ ΑΙΣΩΠΟ**

**Το πρόγραμμα απευθύνεται σε παιδιά Α΄ και Β΄ Δημοτικού**

Ένα διαδραστικό, εκπαιδευτικό πρόγραμμα, το οποίο έχει ως στόχο του την γνωριμία των παιδιών με τον δικό μας παραμυθά, τον Αίσωπο. Το πρόγραμμα περιλαμβάνει παρουσίαση μέσα από οπτικοακουστικά μέσα και βιωματικά παιχνίδια, μέσα από τα οποία τα παιδιά εμπνέονται από τους μύθους του Αισώπου και δημιουργούν, με έναν μαγικό τρόπο, το δικό τους μύθο.

**Σχεδιασμός-Παρουσίαση: Χριστίνα Φωτίου**

**5. ΤΕΡΜΑΤΙΖΩ ΤΗ ΒΙΑ ΑΓΚΑΛΙΑΖΩ ΤΗ ΦΙΛΙΑ**

**Για παιδιά της Γ΄, Δ΄, Ε΄ και ΣΤ΄ τάξης Δημοτικού**

Ένα εκπαιδευτικό πρόγραμμα, το οποίο θα δώσει την ευκαιρία στα παιδιά μέσα από την τέχνη και τις πολιτιστικές δραστηριότητες, να δώσουν τα ίδια την λύση για τον τερματισμό της βίας. Μέσα από παιχνίδια λόγου και κίνησης, με ομοιότητες και διαφορές θα δημιουργήσουν ένα σύμφωνο συνεργασίας. Θα παρακολουθήσουν ένα βίντεο και στη συνέχεια θα ζωντανέψουν μέσα από την τέχνη ( ζωγραφική –θέατρο) όσα αποκόμισαν από αυτό. Το πρόγραμμα ολοκληρώνεται με τον ιό της αγάπης που θα μεταφέρουμε με τις αγκαλιές και την ανταλλαγή του μπαλονιού ή μηνυμάτων σε χαρτί.

**Σχεδιασμός – Παρουσίαση: Αγγελική Παπαδοπούλου**

**6. ΠΑΙΖΟΝΤΑΣ ΜΕ ΤΗΝ ΠΟΙΗΣΗ**

**Το πρόγραμμα απευθύνεται σε παιδιά Δ΄, Ε΄ και ΣΤ΄ Δημοτικού**

Ένα εκπαιδευτικό πρόγραμμα που έχει ως στόχο του να αγαπήσουν τα παιδιά την ποίηση, να την κατανοήσουν και να την αγκαλιάσουν. Μέσα από την οπτικοποιημένη ταινία μελοποιημένων ποιημάτων, τα παιδιά θα ταξιδέψουν στους στίχους των μεγάλων μας ποιητών και θα δημιουργήσουν τις δικές τους εικόνες, φτιάχνοντας την τσάντα της ποίησης. Στη συνέχεια θα παίξουν ένα διαδραστικό παιχνίδι θεατρικού παιχνιδιού και παντομίμας, «Τα μονοπάτια της ποίησης», όπου θα έχουν την ευκαιρία να ανακαλύψουν μέσα από μία διαφορετική προσέγγιση το νόημα και το συναίσθημα της ποίησης.

**Σχεδιασμός-Παρουσίαση: Αγγελική Παπαδοπούλου**

**7. ΤΑ ΧΕΡΙΑ ΔΕΝ ΕΙΝΑΙ ΓΙΑ ΝΑ ΔΕΡΝΟΥΜΕ**

**Το πρόγραμμα απευθύνεται σε παιδιά Α΄ και Β΄ Δημοτικού και σε παιδιά νηπιαγωγείου**

Διαβάζουμε το βιβλίο «Τα χέρια δεν είναι για να δέρνουμε» της Μαρτίν Αγκάσι και συζητάμε με την ομάδα για το τι μπορούν και τι δεν μπορούν να κάνουν τα χέρια μας. Δημιουργούμε μια σκηνή και παίζουμε με τα χέρια μας, δείχνοντας τι μπορούν να κάνουν. Στη συνέχεια φωτογραφίζουμε ή ζωγραφίζουμε σε ομάδες τις κινήσεις των χεριών.

**Σχεδιασμός-Παρουσίαση: Νατάσα Χαλκιά**

**8. ΑΝΑΚΑΛΥΠΤΟΝΤΑΣ ΤΟΝ ΕΑΥΤΟ ΜΑΣ ΜΕΣΑ ΑΠΟ ΤΗ ΦΩΤΟΓΡΑΦΙΑ**

**Το πρόγραμμα απευθύνεται σε παιδιά Α΄ και Β΄ Δημοτικού και σε παιδιά Νηπιαγωγείου**

Στα παιδιά θα δοθούν φωτογραφίες παιδιών διαφορετικών εθνικοτήτων και με αφορμή αυτό θα συζητήσουμε για τη διαφορετικότητα και τα δικαιώματα του κάθε παιδιού. Στη συνέχεια θα παίξουμε διάφορα παιχνίδια με τις φωτογραφίες αυτές (π.χ. θα δημιουργήσουμε μια ιστορία). Στη συνέχεια το κάθε παιδί θα φωτογραφήσει έναν συμμαθητή του και θα παρατηρήσει έπειτα, στην εκτυπωμένη φωτογραφία, τα χαρακτηριστικά κάθε παιδιού. Στο τέλος, κάθε παιδί θα πάρει το δικό του πορτρέτο και θα το αλλάξει μεταμορφώνοντας τον εαυτό του και δημιουργώντας ελεύθερα πάνω σε αυτό.

**Σχεδιασμός-Παρουσίαση: Νατάσα Χαλκιά**

**9. ΠΑΙΧΝΙΔΙ ΜΕ ΤΑ ΓΡΑΜΜΑΤΑ**

**Το πρόγραμμα απευθύνεται σε παιδιά Α΄ και Β΄ Δημοτικού και σε παιδιά νηπιαγωγείου**

Με αφορμή το βιβλίο «Αλφαβητάριο» της Σ. Ζαραμπούκα βλέπουμε τα γράμματα της αλφαβήτου και παίζουμε ένα παιχνίδι με λέξεις. Στη συνέχεια δημιουργούμε το πρωτόγραμμα του ονόματος του κάθε παιδιού από φυσικό πηλό και χαράζουμε πάνω σε αυτά με εργαλεία πηλού, διαμορφώνοντας όμορφες ανάγλυφες επιφάνειες.

**Σχεδιασμός-Παρουσίαση: Δώρα Οικονομίδου**

**10. ΤΙ ΧΡΩΜΑΤΑ ΕΧΟΥΝ ΟΙ ΕΠΟΧΕΣ;**

**Το πρόγραμμα απευθύνεται σε παιδιά Α΄ έως Γ΄ Δημοτικού και σε παιδιά νηπιαγωγείου**

Στόχος του προγράμματος είναι η ανάπτυξη της εικαστικής καλλιέργειας, επαφή με τη φύση, εξερεύνηση, γνωριμία με τις εποχές, τα υλικά και τα χρώματα. Με τα φυσικά υλικά που βρίσκουμε στο περιβάλλον, φύλλα, κλαδάκια, πέταλα κλπ, μαθαίνουμε για τις τέσσερεις εποχές (πώς δημιουργούνται οι εποχές), για τα χρώματα κάθε εποχής, τα φυτά και τα φρούτα που ευδοκιμούν και ερχόμαστε σε επαφή με τις υφές τους, φτιάχνοντας πίνακες από τη φύση γύρω μας.

**Σχεδιασμός-Παρουσίαση: Νικολέτα Παναγουλάκου**

**Η ΠΡΟΪΣΤΑΜΕΝΗ Η ΑΝΤΙΔΗΜΑΡΧΟΣ**

 **ΔΗΜΗΤΡΑ ΔΑΛΙΟΥ ΒΑΣΙΛΙΚΗ ΝΙΚΟΛΕΤΤΟΥ ΣΚΑΡΛΙΟΥ**

Για πληροφορίες και δηλώσεις συμμετοχής μπορείτε να απευθυνθείτε στις βιβλιοθήκες της περιοχής σας.

ΔΑΗΔΕΙΟΣ ΠΑΙΔΙΚΗ ΒΙΒΛΙΟΘΗΚΗ ΔΑΝΙΗΛΙΔΕΙΟΣ ΠΑΙΔΙΚΗ ΒΙΛΙΟΘΗΚΗ

Ελλησπόντου 15 Αιμ. Γρεβενών - Καρολίδη14

Τηλ. 2310 480-916 και 2313314492 Τηλ. 2310456658 και 2313314493

 dailib@kalamaria.gr danlib@kalamaria.gr

 ΠΑΙΔΙΚΗ ΒΙΒΛΙΟΘΗΚΗ ΠΑΙΔΙΚΗ ΒΙΒΛΙΟΘΗΚΗ

 ΣΥΝ/ΣΜΟΥ ΚΑΡΑΜΠΟΥΡΝΑΚΙ ΣΥΝ/ΣΜΟΥ ΚΗΦΙΣΙΑ

 Κούσκουρα 32 Σολωμού 10

 Τηλ. 2310421752 και 2313314491 Τηλ. 2310 434987 και 2313314495

 karablib@kalamaria.gr kifisialib@kalamaria.gr

ΠΑΙΔΙΚΗ ΒΙΒΛΙΟΘΗΚΗ ΦΟΙΝΙΚΑ ΠΑΙΔΙΚΗ ΒΙΒΛΙΟΘΗΚΗ ΚΑΛΑΜΑΡΙΑΣ

Εθν. Αντιστάσεως και Θησέως 8 Αν. Παπανδρέου 35

Τηλ. 2310471250 2313314413

Finixlib@kalamaria.gr Paidikil@gmail.com